Полезно и безполезно

chitanka.info

Творящия Благодат казал на Джуан Дзъ:

— Ти постоянно говориш за безполезното.

— С този, който е познал безполезното, може да се говори и за полезното, — отвърнал Джуан Дзъ. — Та нали и земята е голяма и широка, а човекът я използва само в рамките на големината на стъпалото си. А полезна ли е на човека земята, когато до краката му му копаят гроба?

— Безполезна е, — отговорил Творящия Благодат.

— В такъв случай, — казал Джуан Дзъ, — вече ти е ясна и ползата от безполезното.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.